CELEX: 32006L0026
Language: hu
Date: 2006-03-02 00:00:00
Title: A Bizottság 2006/26/EK irányelve ( 2006. március 2. ) a kerekes mezőgazdasági vagy erdészeti traktorokra vonatkozó 74/151/EGK, 77/311/EGK, 78/933/EGK és 89/173/EGK tanácsi irányelveknek a műszaki fejlődéshez való hozzáigazítása céljából történő módosításáról   (EGT vonatkozású szöveg)

7.3.2006   
            
            
               HU
            
            
               Az Európai Unió Hivatalos Lapja
            
            
               L 65/22
            
         
      A BIZOTTSÁG 2006/26/EK IRÁNYELVE
   
   (2006. március 2.)
   a kerekes mezőgazdasági vagy erdészeti traktorokra vonatkozó 74/151/EGK, 77/311/EGK, 78/933/EGK és 89/173/EGK tanácsi irányelveknek a műszaki fejlődéshez való hozzáigazítása céljából történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyásáról, valamint a 74/150/EGK irányelv hatályon kívül helyezéséről szóló, 2003. május 26-i 2003/37/EK európai parlamenti és tanácsi irányelvre (1) és különösen annak 19.cikke (1) bekezdésére,
   tekintettel a kerekes mezőgazdasági vagy erdészeti traktorok egyes alkatrészeire és jellemzőire vonatkozó tagállami jogszabályok közelítéséről szóló, 1974. március 4-i 74/151/EGK tanácsi irányelvre (2) és különösen annak 4. cikkére,
   tekintettel a kerekes mezőgazdasági vagy erdészeti traktorok vezetőire ható zajszintre vonatkozó tagállami jogszabályok közelítéséről szóló, 1977. március 29-i 77/311/EGK tanácsi irányelvre (3) és különösen annak 5. cikkére,
   tekintettel a kerekes mezőgazdasági és erdészeti traktorok világító és fényjelző berendezéseinek elhelyezésére vonatkozó tagállami jogszabályok közelítéséről szóló, 1978. október 17-i 78/933/EGK tanácsi irányelvre (4) és különösen annak 5. cikkére,
   tekintettel a kerekes mezőgazdasági vagy erdészeti traktorok egyes alkatrészeire és jellemzőire vonatkozó tagállami jogszabályok közelítéséről szóló, 1988. december 21-i 89/173/EGK tanácsi irányelvre (5) és különösen annak 9. cikkére,
   mivel:
   
               (1)
            
            
               A 74/151/EGK irányelv által bevezetett, a mezőgazdasági és erdészeti traktorok megengedett legnagyobb össztömegére és tengelyterhelésére vonatkozó követelményeket a modern traktorokhoz kell igazítani, figyelembe véve a traktortechnológiában a termelékenység, valamint a munkabiztonság növelését illető újításokat.
            
         
               (2)
            
            
               Az Unió iparának globális működése érdekében szükséges az uniós műszaki szabályait, illetve szabványait hozzáigazítani a megfelelő nemzetközi szabályokhoz, illetve szabványokhoz. A 77/311/EGK irányelvben lefektetett, a kerekes mezőgazdasági és erdészeti traktorok vezetőire ható zajszint legmagasabb határértékét illetően ezért az ezen irányelv I. és II. mellékletében megállapított vizsgálati sebességet össze kell hangolni a globális műszaki előírásokban, valamint az olyan szabványokban előírt vizsgálati sebességgel, mint az OECD 5. kódexe és az ISO 5131:1996 (6).
            
         
               (3)
            
            
               Helyénvaló a 78/933/EGK irányelvben bevezetett, a kerekes mezőgazdasági és erdészeti traktorok világító és fényjelző berendezéseinek elhelyezésére vonatkozó követelmények kiigazítása, hogy az egyszerűbb kivitel és a jobb megvilágítás jelenlegi igényeinek megfeleljenek.
            
         
               (4)
            
            
               A 89/173/EGK irányelvben lefektetett, a kerekes mezőgazdasági vagy erdészeti traktorok üvegezésére és csatolószerkezeteire vonatkozó követelményeket a legújabb technikai fejlesztésekhez kell igazítani. A nem szélvédőként történő alkalmazások esetében különösen engedélyezni kell a polikarbonát/műanyag üvegezést, amely növeli az utasok védelmét a vezetőfülkébe behatoló tárgyakkal szemben. A mechanikus kapcsolókra vonatkozó követelményeket össze kell hangolni az ISO 6489-1 szabvánnyal. Továbbá a balesetek számának és súlyosságának csökkentése, valamint a munkabiztonság javítása érdekében a forró felületekkel való érintkezésen túlmenően a rövidzárlatok és véletlen lekapcsolások vonatkozásában is szükséges intézkedéseket foganatosítani.
            
         
               (5)
            
            
               A 74/151/EGK, 77/311/EGK, 78/933/EGK és a 89/173/EGK irányelveket ezért megfelelően módosítani kell.
            
         
               (6)
            
            
               Az ebben a határozatban előírt intézkedések összhangban vannak a 2003/37/EK irányelv 20. cikke (1) bekezdése alapján létrehozott bizottság véleményével,
            
         ELFOGADTA EZT AZ IRÁNYELVET:
   1. cikk
   A 74/151/EGK irányelv módosítása
   A 74/151/EGK irányelv ezen irányelv I. mellékletének megfelelően módosul.
   2. cikk
   A 77/311/EGK irányelv módosítása
   A 77/311/EGK irányelv ezen irányelv II. mellékletének megfelelően módosul.
   3. cikk
   A 78/933/EGK irányelv módosítása
   A 78/933/EGK irányelv ezen irányelv III. mellékletének megfelelően módosul.
   4. cikk
   A 89/173/EGK irányelv módosítása
   A 89/173/EGK irányelv ezen irányelv IV. mellékletének megfelelően módosul.
   5. cikk
   Átmeneti rendelkezések
   (1)   2007. január 1-jei hatállyal azokkal a járművekkel kapcsolatban, amelyek megfelelnek az ezen irányelvvel módosított 74/151/EGK, 78/933/EGK, 77/311/EGK és 89/173/EGK irányelvekben lefektetett követelményeknek, az érintett irányelv tárgyával kapcsolatos okok alapján a tagállamok:
   
               a)
            
            
               nem utasíthatják el EK-típusjóváhagyás vagy nemzeti típusjóváhagyás kiadását;
            
         
               b)
            
            
               nem tilthatják meg ilyen járművek nyilvántartásba vételét, értékesítését vagy forgalomba helyezését.
            
         (2)   2007. július 1-jei hatállyal azokkal a járművekkel kapcsolatban, amelyek nem felelnek meg az ezen irányelvvel módosított 74/151/EGK, 78/933/EGK, 77/311/EGK és 89/173/EGK irányelvekben lefektetett követelményeknek, az érintett irányelv tárgyával kapcsolatos okok alapján a tagállamok:
   
               a)
            
            
               nem adnak ki további EK-típusjóváhagyást;
            
         
               b)
            
            
               megtagadhatják a nemzeti típusjóváhagyás megadását.
            
         (3)   2009. július 1-jei hatállyal azokkal a járművekkel kapcsolatban, amelyek nem felelnek meg az ezen irányelvvel módosított 74/151/EGK, 78/933/EGK, 77/311/EGK és 89/173/EGK irányelvekben lefektetett követelményeknek, az érintett irányelv tárgyával kapcsolatos okok alapján a tagállamok:
   
               a)
            
            
               a 2003/37/EK irányelv rendelkezéseivel összhangban, a 7. cikk (1) bekezdésének alkalmazásában az ilyen új járművekhez kiadott megfelelőségi igazolásokat érvényüket vesztettnek kell tekinteniük;
            
         
               b)
            
            
               jogukban áll megtagadni az ilyen új járművek nyilvántartásba vételét, értékesítését vagy forgalomba helyezését.
            
         6. cikk
   Átültetés
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2006. december 31-ig megfeleljenek. Haladéktalanul a Bizottság elé tárják a rendelkezések szövegét, valamint egy táblázatot az említett rendelkezések és ezen irányelv közötti megfelelésről.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok eljuttatják a Bizottsághoz nemzeti joguk azon legfontosabb rendelkezéseit, amelyeket a jelen irányelv hatálya alá tartozó területen jóváhagynak.
   7. cikk
   Hatálybalépés
   Ez az irányelv az Európai Unió Hivatalos Lapjában való közzétételét követő huszadik napon lép hatályba.
   8. cikk
   Címzettek
   Ennek az irányelvnek a tagállamok a címzettjei.
   
      Kelt Brüsszelben, 2006. március 2-án.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 171., 2003.7.9., 1. o. A legutóbb a 2005/67/EK bizottsági irányelvvel (HL L 273., 2005.10.19., 17. o.) módosított irányelv.
   
      (2)  HL L 84., 1974.3.28., 25. o. A legutóbb az 1998/38/EK bizottsági irányelvvel (HL L 170., 1998.6.16., 13. o.) módosított irányelv.
   
      (3)  HL L 105., 1977.4.28., 1. o. A legutóbb a 97/54/EK európai parlamenti és tanácsi irányelvvel (HL L 277., 1997.10.10., 24. o.) módosított irányelv.
   
      (4)  HL L 325., 1978.11.20., 16. o. A legutóbb az 1999/56/EK bizottsági irányelvvel (HL L 146., 1999.6.11., 31. o.) módosított irányelv.
   
      (5)  HL L 67., 1989.3.10., 1. o. A legutóbb a 2003-as csatlakozási okmánnyal módosított irányelv.
   
      (6)  Ezek az alábbi internetes címeken érhetők el: http://www.oecd.org/dataoecd/35/19/34733683.PDF és http://www.iso.org/iso/en/CatalogueDetailPage.CatalogueDetail?CSNUMBER=20842&ICS1=17&ICS2=140&ICS3=20
   
      I. MELLÉKLET
      A 74/151/EGK irányelv I. mellékletében az 1.2. pont helyébe a következő szöveg lép:
      
         
                     „1.2.
                  
                  
                     a megengedett legnagyobb össztömeg és a tengelyenként megengedett legnagyobb össztömeg nem lépi túl az 1. táblázatban megadott értékeket.
                     1. táblázat
                     Megengedett legnagyobb össztömeg és tengelyenként megengedett legnagyobb össztömeg a járműkategória függvényében
                     
                                 Járműkategória
                              
                              
                                 Keréktengelyek száma
                              
                              
                                 Megengedett legnagyobb tömeg
                                 (t)
                              
                              
                                 Tengelyenként megengedett legnagyobb tömeg
                              
                           
                                 Hajtott tengely
                                 (t)
                              
                              
                                 Nem hajtott tengely
                                 (t)
                              
                           
                                 T1, T2, T4.1,
                              
                              
                                 2
                              
                              
                                 18 (össztömeg)
                              
                              
                                 11,5
                              
                              
                                 10
                              
                           
                                 3
                              
                              
                                 24 (össztömeg)
                              
                              
                                 11,5
                              
                              
                                 10
                              
                           
                                 T3
                              
                              
                                 2, 3
                              
                              
                                 0,6 (saját tömeg)
                              
                              
                                 
                                     (1)
                                 
                              
                              
                                 
                                     (1)
                                 
                              
                           
                                 T4.3
                              
                              
                                 2, 3, 4
                              
                              
                                 10 (össztömeg)
                              
                              
                                 
                                     (1)
                                 
                              
                              
                                 
                                     (1)
                                 
                              
                           
               
      
         (1)  A T3 és T4.3 kategóriába tartozó járművek esetében nem szükséges tengelyterhelési határértéket megállapítani, mivel azok definíciójukban korlátozva vannak a megengedett legnagyobb saját és össztömeg tekintetében.”
   
   
      II. MELLÉKLET
      A 77/311/EGK irányelv az alábbiaknak megfelelően módosul:
      
                  1.
               
               
                  Az I. melléklet a következőképpen módosul:
                  
                              i.
                           
                           
                              a 3.2.2. pontban a „7,25 km/h” helyébe „7,5 km/h” lép;
                           
                        
                              ii.
                           
                           
                              a 3.3.1. pontban a „7,25 km/h” helyébe „7,5 km/h” lép.
                           
                        
            
                  2.
               
               
                  A II. melléklet 3.2.3. pontjában a „7,25 km/h” pontjában a „7,5 km/h” lép.
               
            
   
      III. MELLÉKLET
      A 78/933/EGK irányelv I. melléklete az alábbiaknak megfelelően módosul:
      
                  1.
               
               
                  A 4.5.1. pont a következő mondattal egészül ki:
                  „Megengedett kiegészítő irányjelző lámpák.”
               
            
                  2.
               
               
                  A 4.5.4.2. pont helyébe a következő szöveg lép:
                  
                              „4.5.4.2
                           
                           
                              Magasság:
                              A talajszint felett:
                              
                                          —
                                       
                                       
                                          az 5. kategóriájú irányjelző lámpák esetében legalább 500 mm,
                                       
                                    
                                          —
                                       
                                       
                                          az 1. és 2. kategóriájú irányjelző lámpák esetében legalább 400 mm,
                                       
                                    
                                          —
                                       
                                       
                                          az összes kategória esetében legfeljebb 1 900 mm,
                                          Ha a traktor kialakítása nem teszi lehetővé e legnagyobb érték betartását, akkor a világító felület legmagasabb pontja 2 300 mm lehet az 5. kategóriában, az 1. és 2. kategóriában A elrendezés esetén, illetve az 1. és 2. kategóriában B elrendezésnél, és az 1. és 2. kategóriákban D elrendezés esetén; 2 100 mm lehet az 1. és 2. kategóriákban egyéb elrendezések esetén.
                                       
                                    
                                          —
                                       
                                       
                                          maximum 4 000 méter a megengedett irányjelző lámpák esetében.”
                                       
                                    
                        
            
                  3.
               
               
                  A 4.7.4.2. pontban a „2 100 mm” érték helyébe a „2 300 mm” érték lép.
               
            
                  4.
               
               
                  A 4.10.4.2. pontban a „2 100 mm” érték helyébe a „2 300 mm” érték lép.
               
            
                  5.
               
               
                  A 4.14.5.2.2. pontban a „2 100 mm” érték helyébe a „2 300 mm” érték lép.
               
            
                  6.
               
               
                  A 4.15.7. pont a helyébe a következő szöveg lép:
                  
                              „4.15.7.
                           
                           
                              egybeépíthető”.
                           
                        
            
   
      IV. MELLÉKLET
      A 89/173/EGK irányelv az alábbiaknak megfelelően módosul:
      
                  1.
               
               
                  A II. melléklet a következőképpen módosul:
                  
                              a)
                           
                           
                              A 2.2. pont a következő pontokkal egészül ki:
                              
                                          „2.2.6.
                                       
                                       
                                          »Rendes működtetés«: a traktornak a gyártó által meghatározott rendeltetés szerinti használata olyan üzemeltető által, aki ismeri a traktor jellemzőit, és betartja a gyártó által a kezelési útmutatóban leírt és a traktoron jelek formájában feltüntetett működtetési, karbantartási és biztonsági előírásokat.
                                       
                                    
                                          2.2.7.
                                       
                                       
                                          »Véletlen érintkezés«: egy személy tevékenységéből eredő, nem tervezett érintkezés a személy és egy veszélyes hely között a traktor rendes működtetése és karbantartása közben.”
                                       
                                    
                        
                              b)
                           
                           
                              A 2.3.2. pont a következő pontokkal egészül ki:
                              
                                          „2.3.2.16.
                                       
                                       
                                          Forró felületek
                                          Azokat a forró felületeket, amelyekhez az üzemeltető a traktor rendes működtetése során hozzáérhet, le kell fedni vagy szigetelni. Ez vonatkozik azokra a forró felületekre, amelyek a lépcsők, korlátok, kapaszkodók, valamint a traktor azon szerves részei, amelyek a be- és kiszállást segítik, és amelyekhez az üzemeltető véletlenül hozzáérhet.
                                       
                                    
                                          2.3.2.17.
                                       
                                       
                                          Az akkumulátorsaru lefedése
                                          A nem földelt sarukat védeni kell a véletlen rövidzárlattól.”
                                       
                                    
                        
            
                  2.
               
               
                  A III. A. melléklet a következő ponttal egészül ki:
                  
                              „1.1.3.
                           
                           
                              Nem szélvédőként engedélyezett a szilárd műanyag üveg, ahogy azt a 92/22/EGK tanácsi rendelet (1) és a 43. ENSZ–EGB rendelet 14. melléklete jóváhagyja.
                           
                        
            
                  3.
               
               
                  A IV. melléklet a következőképpen módosul:
                  
                              a)
                           
                           
                              Az 1.1. pont második francia bekezdése helyébe a következő szöveg lép:
                              
                                          „—
                                       
                                       
                                          vonóhorog (lásd 1. ábra – »Kapcsolószerkezet dimenziói« ISO 6489-1:2001 szerint),”.
                                       
                                    
                        
                              b)
                           
                           
                              A 2. szakasz a következő 2.9. ponttal egészül ki:
                              
                                          „2.9.
                                       
                                       
                                          A gyűrűről való véletlen lekapcsolódás elkerülése érdekében a vonóhorog csúcsa és a tartó (befogókészülék) közötti távolság a maximális méretezési terhelésnél nem haladja meg a 10 mm-t.”
                                       
                                    
                        
                              c)
                           
                           
                              Az 1. függelékben a 3. ábra és az ehhez kapcsolódó szöveg törlendő.
                           
                        
            
         (1)  HL L 129.,1992.5.14., 11. o.”